હાલમાં પશ્ચિમ રેલવેની રોજની 103 લાંબા અંતરની ટ્રેનો મુંબઈ મેટ્રોપોલિટન રીજનમાંથી પસાર થાય છે, જેમાંથી 43 તો મુંબઈના બાંદરા કે મુંબઈ સેન્ટ્રલ ખાતેથી જ પ્રસ્થાન કરે છે અને વળતી દિશામાં વીરમે છે. રેલવેએ વસઇ રોડ ખાતે નવું ટર્મિનસની યોજના કરી છે પરંતુ જોગેશ્વરીમાં ઉપલબ્ધ જમીન પર ખાસ કરીને ગુજરાત સુધી આવ-જા કરતી રોજની સાત ટ્રેનો માટે બે પ્લેટફોર્મ ધરાવતું નાનું ટર્મિનસ બાંધવાની યોજના પણ વિચારી છે. આના કારણે ચર્ચગેટથી અંધેરી સુધીની લોકલ ટ્રેનોની સર્વિસ પણ સરળતાથી ચલાવી શકાશે. લાંબા અંતરની કેટલીક ટ્રેનો જોગેશ્વરી સુધીની જ હશે તેથી પરાં વિસ્તારની લોકલ ટ્રેનોની ફેરીઓમાં પણ વધારો કરી શકાશે.